Document ID: 32009D0757

KOMISIJAS LĒMUMS
(2009. gada 14. oktobris)
par Eiropas grupas par dabaszinātņu ētiku un jaunām tehnoloģijām pilnvaru un tās locekļu iecelšanas amatā termiņa pagarināšanu
(2009/757/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
tā kā:
(1)
Eiropas grupas par dabaszinātņu ētiku un jaunām tehnoloģijām pilnvaras tika atjaunotas ar Komisijas Lēmumu 2005/383/EK (1).
(2)
Eiropas grupas par dabaszinātņu ētiku un jaunām tehnoloģijām locekļu amatā iecelšanas termiņš tika atjaunots ar Komisijas Lēmumu 2005/754/EK (2) uz četriem gadiem.
(3)
Tādēļ Eiropas grupas par dabaszinātņu ētiku un jaunām tehnoloģijām pašreizējās pilnvaras un tās locekļu amatā iecelšanas pašreizējais termiņš izbeidzas 2009. gada 20. oktobrī.
(4)
Jaunajai Komisijai būtu lietderīgi pārskatīt jautājumus gan par Eiropas grupas par dabaszinātņu ētiku un jaunām tehnoloģijām pilnvarām, gan par tās locekļu iecelšanu.
(5)
Lai Eiropas grupa par dabaszinātņu ētiku un jaunām tehnoloģijām varētu turpināt savu darbību, līdz tiek pieņemti jauni lēmumi par tās pilnvarām un par tās locekļu iecelšanu amatā, Eiropas grupas par dabaszinātņu ētiku un jaunām tehnoloģijām pašreizējās pilnvaras un tās locekļu amatā iecelšanas pašreizējais termiņš būtu jāpagarina,
IR NOLĒMUSI ŠĀDI.
1. pants
Ar šo tiek pagarinātas Eiropas grupas par dabaszinātņu ētiku un jaunām tehnoloģijām pašreizējās pilnvaras, kā paredzēts Lēmumā 2005/383/EK, līdz tam laikam, kad minētais lēmums tiek aizstāts ar citu lēmumu.
Ar šo tiek pagarināts Eiropas grupas par dabaszinātņu ētiku un jaunām tehnoloģijām locekļu pašreizējais amatā iecelšanas termiņš, kā paredzēts Lēmumā 2005/754/EK, līdz tam laikam, kad minētais lēmums tiek aizstāts ar citu lēmumu.
2. pants
Šis lēmums stājas spēkā 2009. gada 21. oktobrī.
Briselē, 2009. gada 14. oktobrī

Labels: 11
16
1
7
0
15